The Fall of a Rebel Angel

The Fall of a Rebel Angel (בעברית: נְפִילָתוֹ שֶׁל מַלְאַךְ מוֹרֵד) הוא אלבום האולפן השמיני של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו, שיצא לאור ב-11 בנובמבר 2016 בהוצאת איילנד רקורדס ברחבי העולם. מתוך האלבום יצאו שני סינגלים. זהו אלבום האולפן הראשון של אניגמה מאז Seven Lives Many Faces (2008); הוא אלבום קונספט המגולל את סיפור מסע ההתפתחות והשינוי של גיבור למציאת חיים חדשים ומספקים. האלבום פותח על ידי מייסד, המפיק והמלחין הראשי של אניגמה, מיכאל קרצו ביחד עם מייקל קונזה. עטיפתו עוצבה על ידי וולפגנג בלטראקי. The Fall of a Rebel Angel נחשב למהדורה הראשונה של אניגמה מאז "MMX (The Social Song)" לציון יום השנה העשרים לפרויקט המוזיקלי, ואלבום האולפן הראשון שלו מאז Seven Lives Many Faces (2008). מיכאל קרצו, המייסד, המלחין והמפיק הראשי של אניגמה, בילה שנה אחת ב"בדיקות והתנסויות" לאלבום אולפן חדש לפני ההקלטה הרשמית. קרצו שאף לחזור לצליל המקורי של אניגמה שאומץ בשנים הראשונות לפרויקט, מה שזיכה אותו בהצלחה המסחרית והביקורות החיוביות הבין-לאומיות, והוסיף: ”מטרתי היא להעביר את רוח ההתחלה של אניגמה לכאן ועכשיו, אבל בשפה מוזיקלית חדשה”. כיוון שהאלבום החדש יהיה השמיני שלו, קרצו רצה לעשות את האלבום עם רעיון מורכב יותר מאחוריו, כשהמספר "8" הוא סמל ל"התחלה חדשה". לאחר שבילה תקופה של ארבע שנים בהקלטת מוזיקה למחזמר המבוסס על הסרט האילם הגרמני "מטרופוליס" (1927) בו היה מעורב התמלילן והלברית הגרמני מייקל קונזה. קרצו אהב להלחין מוזיקה לסיפור, ורצה להמשיך בקונספט כזה עבור אלבום חדש לאניגמה. השניים עבדו יחד בעבר בתקופתו של קרצו כאמן סולו בשנות ה-80, וכתבו את המילים לסינגל שלו מ-1985, "Samurai". קרצו ביקש ממנו לכתוב סיפור לאלבום החדש של אניגמה, וזה נענה בחיוב. לקרצו כבר היה בראשו את The Fall of a Rebel Angel כשם לפרויקט, ואחרי מספר מפגשים בביתו של קונזה בהמבורג, בחר עשרה מתוך עשרים מצבים שקונזה תיאר לסיפור האלבום ופיתח אותם הלאה. ב-19 במרץ 2015, ציטוט של קרצו שפורסם בעמוד הרשמי של אניגמה בפייסבוק חשף שההקלטה של The Fall of a Rebel Angel החלה. בסרטון שפורסם ב-19 בינואר 2016 נחשף שנותרו חמישה חודשים עד להשלמת האלבום, במהלכם שלושה שירים טרם הושלמו. האלבום כולל ארבעה אמנים אורחים בסך הכול: הזמר-יוצר הברזילאי מארק ג'ושר, הזמרת-יוצרת האינדונזית אנגון, נאנוק בתור קול נשי באינטרו, וצמד האלקטרופופ האנגלי אקווילו. עטיפתו של האלבום עוצבה ואוירה על ידי האמן הגרמני וולפגנג בלטראקי, שעיצב גם שנים-עשר ציורים המלווים כל אחד מ"הפרקים" של האלבום. האלבום הוקלט במרלין, אולפן דיגיטלי נייד שקרצו הקים כדי להקליט את Seven Lives Many Faces. האולפן נבנה במיוחד עבור קרצו במטרה לקיים הקלטות מחודשות. עם זאת, ההקלטה הראשונה שנעשתה באולפן הייתה של השיר "MMX (The Social Song)" משנת 2010 – זהו שיר שנוצר בשיתוף פעולה עם מעריצי הפרויקט. The Fall of a Rebel Angel הוא אלבום קונספט המורכב משתים-עשרה רצועות "דמויות פרק", המגולל נרטיב סוריאליסטי, המבוסס על שיר אפי שנכתב לאלבום בידי קונזה, אודות מסע ההתפתחות והשינוי של גיבור מסוים למציאת חיים חדשים ומספקים. קרצו תיאר את הסיפור בתור ”מסע סמלי לגאולה – שכל אחד יוכל להגדיר בדרכו האישית” בשילוב עם ”תת-גוונים פסיכדליים”. באלבום נעשה שימוש במקורות שונים של ספרות, דת ותרבות פופ כדי לסייע לסיפור הכולל נושאים של מיניות, אמונה ומוות. בפרק אחד, הדמות משוטטת בעיירה דמיונית ופוגשת כוהנת שהאל שלה הוא המרקיז דה סאד, ובכך הופך להמשך הסיפור ל-"Sadeness (Part I)", הלהיט הבין-לאומי מתוך אלבום הבכורה של אניגמה, MCMXC a.D. (1990). הסיפור מסתיים בכך שהגיבור שובר את השתקפותו במי האגם, ומקבל אחריות על חייו. האלבום הוכרז רשמית ב-8 באוגוסט 2016 עם תאריך יציאה מתוכנן ל-11 בנובמבר. ארבע מהדורות של האלבום היו זמינות בהוצאת ריפבליק רקורדס, חטיבה של יוניברסל מיוזיק גרופ. המהדורה הסטנדרטית שיצאה על גבי תקליטור בודד כוללת חוברת בת עשרים-ושמונה עמודים ושנים-עשר ציורי "הפרק" מאת בלטראקי. הדיגיפאק במהדורת הדלוקס המוגבלת עם שני תקליטורים, וכולל קריינות של שתים-עשרה רצועות של סיפור האלבום וחוברת בת ארבעים עמודים. מהדורת הסופר דלוקס המוגבלת כוללת מסגרת תמונה חתומה ותוכן מקוון בלעדי. במהדורת התקליט יש שנים-עשר ציורי בלטראקי וחוברת בת שישה-עשר עמודים. "Sadeness (Part II)" (בהשתתפות אנגון) היה זמין להורדה דיגיטלית ב-10 באוקטובר 2016 עבור אלה שהזמינו מראש את האלבום. לאחר השלמת האלבום, קרצו חש גאה באלבום. במאי 2018, האלבום הופץ מחדש על גבי תקליט צבעוני במהדורה מוגבלת כחלק מסדרת The Colors of Enigma, הכוללת את כל אלבומי האולפן הקודמים. מהדורת הסופר דלוקס של The Fall of a Rebel Angel כוללת את האודיו של הסיפור המגולל באלבום המתפרס על פני שתים-עשרה רצועות בשלוש שפות, בסך הכול 36 רצועות. הגרסה בשפה האנגלית מסופרת על ידי איאן ווד, הספרדית על ידי מנואל סאנצ'ז פראגואס, והצרפתית על ידי פטריס לוק דומיירו. הגרסה בשפה האנגלית זמינה בפורמט HTML5 באתר האינטרנט של אניגמה. כל השירים נכתבו והולחנו על ידי מיכאל קרצו ומייקל קונזה.  אלא אם כן צוין אחרת, המידע מותאם מהערות האלבום. אניגמה מיכאל קרצו – לחן, כתיבה, סיפור, הפקה, תכנות, עיבודים, הנדסה צוות נוסף אנגון – שירה (5, 7, 9) אקווילו – שירה (12) נאנוק – שירת רקע (1) מארק ג'ושר (מרסלו אמרל פונטלו) – שירה (4) מייקל קונזה – סיפור, כתיבה משותפת וולפגנג בלטראקי – עטיפה איאן ווד – קריינות סיפורי האלבום (אנגלית) מנואל סאנצ'ז פראגואס – קריינות סיפורי האלבום (ספרדית) פטריס לוק דומיירו – קריינות סיפורי האלבום (צרפתית) מידע על האלבום The Fall of a Rebel Angel באתר MusicBrainz מידע על האלבום The Fall of a Rebel Angel באתר AllMusic האלבום The Fall of a Rebel Angel באתר Discogs העידן החדש • פופ • אלקטרוניקה • דאון-טמפו • סינת'-פופ The Fall Of A Rebel Angel, נבדק ב-2024-04-03 Seven Lives Many Faces, 2008-01-01, נבדק ב-2024-04-01 Release group “Seven Lives Many Faces” by Enigma - MusicBrainz, musicbrainz.org "Official Enigma Facebook post: "Message from Michael Cretu"" Paul Sexton, Enigma 8 Marks 'The Fall Of A Rebel Angel', uDiscover Music, ‏2016-08-09 (באנגלית אמריקאית) NOTICIAS PERU.COM, Enigma 8: El regreso de Michael Cretu y la revolución sonora de The Fall of a Rebel Angel | ENTRETENIMIENTO, Peru.com, ‏2017-01-25 (בספרדית) "Official Enigma Facebook post: "Roadmap to #Enigma8"" Enigma announce first album in 8 years, EW.com (באנגלית) Enigma Explains New Album ‘The Fall of a Rebel Angel’, Digital Trends, ‏2016-11-11 (באנגלית) ENIGMA MMX "Social Song" HD, נבדק ב-2024-04-03 The Fall Of A Rebel Angel | Enigma - Official Website, The Fall Of A Rebel Angel | Enigma - Official Website (באנגלית) Michael Cretu. L’homme mystère d’Enigma, parismatch.com, ‏2016-12-17 (בצרפתית)